wickkiey/tamil-wikipedia-chunked huggingface dataset:
# நிகழ்பட வரைவியல் அணி

**நிகழ்பட வரைவியல் அணி ** (*Video Graphics Array*, **VGA**) சிறப்பாக ஐபிஎம் தனிக்கணினி/2 (IBM PS/2)வகைக் கணினிகளில் காட்சிச் சாதனமாக பயன்படுத்தப்பட்ட வன்பொருளைக் குறித்தாலும், அதன் பரவலான பயன்பாட்டினால் அலைமருவி கணினி காட்சி சீர்தரமான 15-ஊசி D-மீச்சிறு நிகழ்பட வரைகலை அணி இணைப்பியையோ அல்லது 640×480 கணித்திரை பிரிதிறனையோ குறிக்கலாயிற்று. இந்தக் கணித்திரை பிரிதிறன் 1990களிலிருந்தே தனிக்கணினிகளில் அக்கற்றப்பட்டு மாற்றாக்கப்பட்டபோதும் நகர்பேசிகளில் இது பரவலான பிரிதிறனாக விளங்குகிறது.  
இந்த அணி ஐபிஎம்மால் விரிவான வரைவியல் அணி(XGA)யால் அதிகாரபூர்வமாக மாற்றப்பட்டது; இருப்பினும் ஐபிம் ஒத்த கணினிகளைத் தயாரிப்பாளர்களால் சிற்சில மாற்றங்கள் செய்யப்பட்ட பல்வேறு இணைப்பிகள் ஒட்டுமொத்தமாக *சூப்பர் விஜிஏ* என அழைக்கப்படலாயின.
# சித்திரைத் திருவிழா

**சித்திரைத் திருவிழா** இந்தியாவின் தமிழ்நாட்டில் தமிழ்ப் புத்தாண்டு சித்திரை மாதத்தில் பௌர்ணமிக்கு முன்னதாக பத்து நாள்கள் கொண்டாடப்படும் விழாவாகும்.
# சித்திரைத் திருவிழா

## மதுரையில் சித்திரைத் திருவிழா

மதுரையில் சித்திரைத் திருவிழா சைவமும், வைணவமும் இணைந்த திருவிழா ஆகும். இரு சமயங்கள் தொடர்புடைய மீனாட்சி சுந்தரேசுவரர் திருக்கல்யாணமும், அழகர் ஆற்றில் இறங்கும் திருவிழாவும் விளங்குகின்றன. சமயங்களிடையே ஒற்றுமையை ஏற்படுத்தும் நோக்கத்துடனே மன்னர் திருமலை நாயக்கர் காலத்தில் இரு விழாக்களும் இணைக்கப்பட்டு ஒரே விழாவாக ஆக்கினார். இதனால் வைகை ஆற்றின் வடகரையில் அமைந்த ஊரான தேனூர் இல் ஆற்றில் இறங்கும் விழா, வெகுகாலமாகவே நடைபெற்று வருகிறது. பின்னாளில் இத்திருவிழா மதுரையில் வைகை ஆற்றில் இறங்கும்படியான விழாவாக மாற்றியமைக்கப்பட்டது. இதற்காக, மதுரை மீனாட்சியின் அண்ணனான அழகர் தங்கையின் திருமணத்திற்கு வருவதாகவும், வருவதற்குள் திருமணம் முடிந்து விடவே ஆற்றிலிருந்து அப்படியே திரும்பி விடுவதாகப் புதிய கதையும் புனையப்பட்டது. உண்மையில் மண்டூக மகரிசிக்கும் நாரைக்கும் சாப விமோசனம் அளிக்க அழகர் வைகை ஆற்றில் எழுந்தருள்கிறார் என்பதே திருமலை நாயக்கர் காலத்துக்கு முன்பிருந்த பழைய புராணம்.
# சித்திரைத் திருவிழா

## துணை சித்திரைத் திருவிழா

மதுரையில் சித்திரைத் திருவிழாவில் அழகர் ஆற்றில் இறங்கும் திருவிழா போன்றே மதுரை மாவட்டம் சோழவந்தானிலும், மானாமதுரை யிலும், பரமக்குடியிலும், அழகன்குளத்திலும் அழகர் ஆற்றில் இறங்கும் திருவிழா நடைபெறுகிறது.
# சித்திரைத் திருவிழா

## வீரபாண்டியில் சித்திரைத் திருவிழா

தேனி அருகிலுள்ள வீரபாண்டியிலுள்ள வீரபாண்டி கௌமாரியம்மன் கோயிலிலும் சித்திரைத் திருவிழா கொண்டாடப்படுகிறது. சித்திரை மாதம் கடைசி செவ்வாய்க் கிழமை தொடங்கி மறு செவ்வாய்க்கிழமை வரை தொடர்ந்து எட்டு நாள்கள் நடைபெறுகிறது.
# குவாண்டானமோ விரிகுடா தடுப்பு முகாம்

**குவாண்டானமோ விரிகுடா தடுப்பு முகாம்** (*Guantanamo Bay detention camp*) என்பது ஐக்கிய அமெரிக்க சட்டமுறைக்குப் புறத்தான தடுப்பு முகாமும் விசாரணை நிலையமும் ஆகும். இது கியூபாவில் அமைந்துள்ள குவாண்டானமோ விரிகுடா கடற்படை முகாமில் உள்ளது. இது 2002 ம் ஆண்டு அப்போதைய அமெரிக்க குடியரசுத் தலைவர் புசு நிர்வாகத்தால் ஆப்கானிசுத்தான் மற்றும் ஈராக் போர்க் கைதிகளை வைக்க என அமைக்கப்பட்டது. இங்கு அனைத்துலக மனித உரிமைச் சட்டங்களுக்கு எதிரான பல்வேறு நிகழ்வுகள் நிகழ்ந்துள்ளன. முதலாவது கைதி இம்முகாமுக்கு 2002 சனவரி 11 இல் கொண்டு வரப்பட்டார்.  
ஜெனிவா ஒப்பந்தத்தின் மூலமோ அல்லது அமெரிக்கச் சட்டங்களின் மூலமோ பாதுகாப்பைப் பெற முடியாத எதிரிகளையே இந்த முகாமில் தடுத்து வைத்ததாக புஷ் நிர்வாகம் நியாயப்படுத்தி வந்தது.  
பராக் ஒபாமா 2009 சனவரி 22 இல் ஓராண்டுக்குள் இத்தடுப்பு முகாமை மூடுவேன் என்று வாக்குறுதி வழங்கியிருந்தார். இந்தத் தடுப்பு முகாமில் மிகவும் அதிகமாக 800 பேர்வரை ஒரே நேரத்தில் தடுத்து வைத்திருக்க முடியும்.
# குவாண்டானமோ விரிகுடா தடுப்பு முகாம்

## சர்ச்சை

திறக்கப்பட்ட காலம் முதல் குவாண்டநாமோ குடா முகாம் சர்ச்சைக்குரிய ஒன்றாகவே இருந்து வந்துள்ளது. ஆரங்சு நிறத்தில் உடையணிந்து, கண்கள் கைகள் கட்டப்பட்ட நிலையில் முதலாவது கைதியின் படங்கள் வெளியாகியிருந்த காலம் முதல் அவையும் விமர்சனத்துக்குள்ளாகி வருகின்றன.
# இண்ட்ராப்

நகரில் ஹிந்த்ரஃபின் ஒரு போராட்டம்]]  
**இந்து உரிமைகள் போராட்டக் குழு** (*Hindu Rights Action Force*) அல்லது **இண்ட்ராப்** (*HINDRAF*, மலாய்: *Barisan Bertindak Hak-Hak Hindu*; சீனம்:*兴权*) மலேசியாவில் இயங்கி வரும் ஓர் இந்து உரிமைகள் போராட்டக் குழு ஆகும். இதன் மந்திரச் சுலோகம் "மக்கள் சக்தி". மலேசியாவின் முப்பது அரசு சார்பற்ற இந்து அமைப்புகளின் கூட்டணியாக இண்ட்ராப் விளங்குகிறது. மலேசிய இந்து மக்களின் உரிமைகள், கலாசார பாரம்பரியங்கள் காக்கப்பட வேண்டும் என்பது அதன் தலையாய கோட்பாடு ஆகும்.
# இண்ட்ராப்

## கொள்கை

மலேசியாவில் வாழும் இந்து சமயத்தைச் சேர்ந்த மக்களுக்கு எதிரான கொள்கையில் மலேசிய அரசு செயல்பட்டு வருகிறது என்பது இண்ட்ராப் குழுவின் குற்றச்சாட்டு. மலேசிய இந்தியர்களும் இந்து சமயமும் மலேசியாவில் பாதுகாக்கப்பட வேண்டும் என்று இண்ட்ராப் வலியுறுத்தி வருகிறது. அதன் காரணமாக தேசிய ரீதியில் இண்ட்ராப் பல்வேறு போராட்டங்களை நடத்தி வருகிறது.  
மலேசிய அரசால் இந்துக் கோயில் அழிப்பு நிறுத்தவேண்டும், ஐக்கிய இராச்சியமும் பன்னாட்டு குற்றவியல் நீதிமன்றமும் மலேசியவை கண்டனம் செய்யவேண்டும் இண்ட்ராப்பின் முக்கிய நோக்கங்கள் ஆகும். வழக்கறிஞர்கள் ம. மனோகரன், பொ. உதயகுமார், பொ. வேதமூர்த்தி, கணபதி ராவ், கங்காதரன் ஆகியோர் இக்குழுவின் தலைவர்கள்.
# இண்ட்ராப்

## கொள்கை

### மலேசிய இந்தியர்களின் உரிமைப் போராட்டம்

இண்ட்ராப் போராட்டக் குழு ஒரு குண்டர் கும்பல்; அது சங்கங்களின் சட்டப்படி முறையாகப் பதிவு செய்யப்படவில்லை; ஐந்து வழக்கறிஞர்கள் ஒன்றுகூடி உருவாக்கிய ஓர் இயக்கம் என்று மலேசியத் தலைமை காவல் துறை இயக்குநர் 2007 டிசம்பர் 7ஆம் தேதி அறிவித்தார்.
# இண்ட்ராப்

## பின்புலம்

மலேசிய மக்கள் தொகையில் இந்தியர்கள் 8 விழுக்காட்டினர். ஏறக்குறைய 26 இலட்சம் பேர். இருநூறு ஆண்டுகளுக்கு முன்னால் இவர்களில் பெரும்பாலோர் ரப்பர் தோட்டங்களில் வேலை செய்வதற்காகப் பிரித்தானியர்களால் மலாயாவுக்கு கொண்டுவரப்பட்டனர். இன்றைய நாள் வரையிலும் மலேசிய இந்தியச் சமுதாயம் மற்ற சீன, மலாய்க்காரச் சமூங்களை விட மிகவும் பின் தங்கிய நிலையில் இருக்கின்றது.  
இந்திய சமுதாயத்தைச் சேர்ந்த பெரும்பான்மையோர் இந்து சமயத்தைப் பின்பற்றுபவர்கள். அவர்கள் இந்த நாட்டிற்கு வந்த போது அவர்கள் வேலை செய்த தோட்டங்களில் இந்துக் கோயில்களைக் கட்டினர். இருப்பினும், பெரும்பாலான கோயில்கள் பதிவு செய்யப்படவில்லை.
# இண்ட்ராப்

## பின்புலம்

### பதிவு செய்யப்படாத கோயில்கள்

இதற்கிடையில், கடந்த முப்பது ஆண்டு காலத்தில் மலேசியாவில் பல்வகையான மாற்றங்கள் ஏற்பட்டுள்ளன. அந்த வகையில், தோட்டப்புறங்களில் மேம்பாட்டுத் திட்டங்கள் அமல்படுத்தப் பட்டதும், அந்தத் தோட்டங்களில் ஏற்கனவே பதிவு செய்யப்படாமல் இருந்த கோயில்கள் இடிக்கப்பட வேண்டிய நிலைமையும் ஏற்பட்டது. இது இந்திய சமூகத்தவரைப் பாதிக்கச் செய்தது. பல கோயில்கள் இடிக்கப்பட்டன.  
குறிப்பாக, சிலாங்கூர் பாடாங் ஜாவாவில் இருந்த மகா மாரியம்மன் கோயில் 2007 நவம்பர் மாதம் 15ஆம் தேதி இடிக்கப்பட்டது. இந்தக் கோயில் இடிபாடுதான் மலேசிய இந்தியர்களிடையே பெரும் கொந்தளிப்பை ஏற்படுத்திய நிகழ்ச்சியாகும். மலேசிய இந்தியர்களின் சமூகப் பொருளாதார முறையை மலேசிய அரசு உதாசீனம் செய்து வருகிறது என்று இண்ட்ராப் குற்றம் சாட்டியது.
# இண்ட்ராப்

## பின்புலம்

### கம்போங் மேடான் துர்நிகழ்ச்சி

மலேசிய இந்தியர்களும் இந்து சமயத்தைப் பினபற்றுபவர்களும் ஒதுக்கி வைக்கப்படுவதாக இண்ட்ராப் மலேசிய ஊடகங்களில் பரப்புரைகள் செய்தது. அதற்கு கோலாலம்பூர், கம்போங் மேடான் பகுதியில், சில ஆண்டுகளுக்கு முன்பு ஏறக்குறைய 100 இந்தியர்கள் கொலை செய்யப்பட்டதை ஆதாரம் காட்டியது. அது ஒரு துர்நிகழ்ச்சியாகும்.  
இண்ட்ராப் தனது பரப்புரைகளை மேடைப் பேச்சுகள், புத்தக வெளியீடுகள், துண்டு அறிக்கைகள் மூலமாக வெளியிட்டு வருகிறது. குறும் செய்தி வழியாகவும் செய்திகள் இந்தியர்களிடம் சென்று அடைகின்றன. ஆனால், குண்டர் கும்பல் அணுகு முறையில் மலேசிய அரசாங்கத்திற்கு நெருக்குதல் வழங்கி வருவதாக இண்ட்ராப் குழுவினரை அரசாங்கம் குற்றம் சாட்டி வருகிறது.
# இண்ட்ராப்

## கோயில்கள் தகர்ப்பு

2006ஆம் ஆண்டு ஏப்ரல் மாதத்தில் இருந்து மே மாதம் வரையில் கோலாலம்பூர் மாநகர் மன்றம் பல இந்துக் கோயில்களை இடித்துத் தள்ளியது. 2006ஆம் ஆண்டு ஏப்ரல் மாதம் 26ஆம் தேதி கோலாலம்பூரில் புகழ்பெற்ற மலைமேல் ஸ்ரீ செல்வ காளியம்மன் கோயிலை, கோலாலம்பூர் மாநகர் மன்றத்தின் மண்தகரிகள் (bulldozers) இடித்து மண்மேடாக்கியது.  
சிலாங்கூர் ஷாஆலாம் நகரில் உள்ள 107ஆண்டுகள் பழமை வாய்ந்த ஓர் இந்துக் கோயிலை உடைப்பதில் இருந்து தவிர்ப்பதற்கு சுபாங் பயனீட்டாளர் சங்கத் தலைவர் அரும் முயற்சிகளை மேற்கொண்டார். மலேசியாவில் தீவிரம் அடைந்து வரும் இஸ்லாமியத்தைக் கண்டு, இங்குள்ள சிறுபான்மை சமயத்தைச் சார்ந்த பொதுமக்கள் அச்சம் அடைந்து வருகின்றனர். 2006ஆம் ஆண்டு மே மாதம் 11ஆம் தேதி கோலாலம்பூர் மாநகர் மன்றத்தின் அதிகாரிகள் ஓர் அறுபது ஆண்டு கால இந்துக் கோயிலை இடித்துத் தள்ளினர். அந்தக் கோயிலை 1000 இந்துக்கள் பயன்படுத்தி வந்தனர்.
# இண்ட்ராப்

## கோயில்கள் தகர்ப்பு

### இந்து பரிந்துரைக் குழுமங்கள்

கோயில்கள் உடைப்பதை நிறுத்தும்படி மலேசியப் பிரதமருக்கு இண்ட்ராப் பல முறையீடுகளைச் செய்தது. இருப்பினும், சரியான எந்தப் பதிலும் கிடைக்கவில்லை.  
இண்ட்ராப்பின் கணக்கெடுப்பின்படி ஒவ்வொரு மூன்று வாரங்களுக்கு ஓர் இந்துக் கோயில் உடைக்கப்படுகின்றது. பலவந்தமான முறையில் சமய மாற்றம் செய்யப்படுவதற்கு ஏதுவான வகையில், நாட்டில் சட்டங்கள் இயங்கி வருகின்றன எனும் கருத்துகள் பரவலாக நிலவி வருகின்றன.
# இண்ட்ராப்

## இண்ட்ராப் பேரணி

மலேசியாவில் இந்துக் கோயில்கள் இடித்து தகர்க்கப்படுவதை நிறுத்தவேண்டும்; இன, மொழி, சமய, கலாசார அடிப்படையில் மலேசியாவின் சிறுபான்மையினர் நசுக்கப்படுவது தவிர்க்கப்பட வேண்டும்; ஐக்கிய இராச்சியமும் பன்னாட்டு குற்றவியல் நீதிமன்றமும் தக்க நடவடிக்கை எடுக்க வேண்டும் என்பது இண்ட்ராபின் முக்கிய நோக்கங்களில் ஒன்றாகும்.  
2007ஆம் ஆண்டு நவம்பர் மாதம் இண்ட்ராப் ஒரு மாபெரும் பேரணியைக் கோலாலம்பூரில் நடத்தியது. இந்த அமைதிப் பேரணியில் 150,000லிருந்து 200,000 மலேசிய இந்தியர்கள் கலந்து கொண்டனர். அவர்கள் மீது காவல்துறையினர் கண்ணீர்ப் புகையைப் பாய்ச்சினர். அதனால் பலர் காயம் அடைந்தனர். அந்தப் பேரணி மலேசிய அரசியலில் ஒரு பெரிய தாக்கத்தை ஏற்படுத்தியது.
# இண்ட்ராப்

## இண்ட்ராப் பேரணி

### ஆளும் கட்சி தேர்தலில் தோல்வி

2007ஆம் ஆண்டு அமைதிப் பேரணியின் தாக்கத்தின் காரணமாக, அதற்கு அடுத்த ஆண்டு 2008இல் மலேசியாவில் நடைபெற்ற பொதுத் தேர்தலில் ஆளும் பாரிசான் நேசனல் அரசாங்கம் நான்கு மாநிலங்களைப் பறிகொடுத்தது. அந்த மாநிலங்களில் பினாங்கு மாநிலமும் ஒன்றாகும். பின்னர், இந்த மாநிலத்திற்கு ஒரு தமிழர் மாநிலத் துணையமைச்சராக நியமிக்கப்பட்டார். மலேசிய வரலாற்றில் ஒரு தமிழர் ஒரு மாநிலத்தின் துணை முதல்வரானது அதுவே முதல் முறையாகும்.  
வழக்கறிஞர்கள் ம. மனோகரன், பொ. உதயகுமார், பொ. வேதமூர்த்தி, வி.எஸ். கணபதி ராவ், கங்காதரன் ஆகியோர் இண்ட்ராப் குழுவின் தலைவர்கள் ஆகும். 2007இல் கோலாலம்பூரில் ஓர் இந்துக் கோயில் உடைக்கப் படுவதற்கு எதிராக இவர்கள் போராட்டம் செய்த போது மலேசிய காவல்துறையினரால் கைது செய்யப் பட்டனர். அரசப் பகை மூட்டுக் குற்றச்சாட்டின் கீழ் வழக்கு தொடரப்பட்டது. அவர்கள் மலேசிய உள்நாட்டுப் பாதுகாப்புச் சட்டத்தின் கீழ் தைப்பிங் தடுப்பு முகாமில் சிறை வைக்கப்பட்டனர்.  
மலேசிய இந்தியர்கள் குறிப்பாக தமிழர்கள் எழுச்சி பெற, மேன்மை பெற புறப்பட்டவர்கள்தான் இந்த உரிமை நடவடிக்கைப் படையினர்.
# இண்ட்ராப்

## இண்ட்ராப் பேரணி

### பாக்காத்தான் ஹரப்பான்

2018 ஆம் ஆண்டில் இந்து உரிமைகள் போராட்டக் குழு (Hindu Rights Action Force) அல்லது இண்ட்ராப் பாக்காத்தான் ஹரப்பான் கூட்டணியை ஆதரித்தது.
# பம்பை (இசைக்கருவி)

**பம்பை** ஒரு தாள இசைக் கருவி
# பம்பை (இசைக்கருவி)

## அமைப்பு

பம்பை போன்ற தோல் இசைக்கருவிகளை "அவனத்த வாத்தியம்" (Percussion Instrument) என்று வகைப்படுத்தியுள்ளார்கள். "அவனத்த" என்றால் மூடிய என்று பொருள்.ஆரம்ப காலத்தில் பம்பையானது வெண்கலம் மற்றும் பித்தாளை போன்ற உலோகத்தால் பயன்படுத்தி வந்தனர் ஆனால் இப்போது இரும்பு(கலாய்) தகடு போன்ற உலோகத்திலும் பயன்படுத்தி வருகின்றனர்.இதில் நையாண்டி மேளம் என்று சொல்லப்படும் ஒரு வகை பிரிவினர் மரத்தால் (பலா, வேங்கை)செய்து இசைத்து வருகின்றனர்..
# பம்பை (இசைக்கருவி)

## நாட்டுப்புற இசையில் பம்பை

பம்பை என்ற நாட்டுப்புற தோல் இசைக்கருவி நாட்டுப்புற ஆடல் பாடல் நிகழ்ச்சிகளில் பின்னணி (வாத்தியமாக) இசைக் கருவியாக இடம் பெறுகின்றது. நாட்டுப்புற இசைக்கருவிகள் நாட்டுப்புற மக்களிடம் தோன்றி, வழங்கி வருவது.
# பம்பை (இசைக்கருவி)

## பம்பைக்காரன்

பம்பை என்னும் இந்த இசைக்கருவியை வாசிப்பவர் தமிழ் நாட்டில் பம்பைக்காரன் என்றும் ஆந்திராவில் "பாம்பால" என்றும் அழைக்கப்படுகிறார். திருமணம் மற்றும் கோவில் விழாக்களில் பம்பை இசைக்கப்படுகிறது. நாட்டுப்புற கோவில் விழாக்களில் சக்தி கரகம் அழைத்தல் போன்ற நிகழ்ச்சிகளில் பம்பையை இசைத்தபடி அங்காளபரமேஸ்வரி கதைப் பாடல்களை பாடுகின்றனர். தமிழகத்தில் நாட்டார்(நாட்டுப்புற மக்கள்)குலதெய்வக் கோவில்களில் பம்பைக்காரரின் பங்களிப்பு மிகவும் இன்றியமையாததாகும். பெரும்பாலும் இவர்கள் கோவில் ஊழியர்களாகப் பணியாற்றுகிறார்கள்.
# பம்பை (இசைக்கருவி)

## நாட்டுப்புற ஆட்டங்களுக்கு பின்னணி வாத்தியம்

மேலும் இந்த இசைக்கருவி நையாண்டி மேளம், கரகம், காவடி, பொய்க்கால் குதிரை முதலிய நாட்டுப்புற ஆட்டங்களுக்கும் பின்னணி வாத்தியமாக இடம் பெறுகின்றது. நையாண்டி மேளம் என்பது இரண்டு நாதசுரம், இரண்டு தவில், இரண்டு பம்பை, ஒரு உறுமி, ஒரு கிடிமுட்டி அல்லது சிணுக்குச்சட்டி, ஒரு சுதிப்பெட்டி ஒரு தாளம் கொண்டதாகும். தமிழ் நாட்டுப் பகுதிகளில் இவ்வாறு தான் நையாண்டி மேளம் அமைந்துள்ளது.
# பம்பை (இசைக்கருவி)

## இவற்றையும் காணவும்

- சைவத் திருமுறைகளில் குறிப்பிடப்படும் இசைக்கருவிகள்
# ஜான் ஜான்சன்

**ஜான் ஜான்சன் ** (*John Johnson *, பிறப்பு: சூலை 10 1871 , இறப்பு: அக்டோபர் 20 1930), இங்கிலாந்து அணியின் துடுப்பாட்டக்காரர். இவர் எந்தவொரு தேர்வுத் துடுப்பாட்டப் போட்டியிலும் கலந்து கொள்ளவில்லை. இருப்பினும் ஒரு முதல்தர துடுப்பாட்டப் போட்டியில் கலந்து கொண்டுள்ளார். 1907 ம் ஆண்டில், முதல்தர துடுப்பாட்டப் போட்டியில் பங்குகொண்டார்.
# ஜான் ஜான்சன்

## வெளி இணைப்பு

ஜான் ஜான்சன் - கிரிக்கட் ஆக்கைவில் விளையாட்டுவீரர் விபரக்குறிப்பு. கடைசியாகப் பார்க்கப்பட்ட திகதி சனவரி 12, 2012.
# லான் கிங் (ஆங்கில துடுப்பாட்டக்காரர்)

**ஜான் ஜான்சன் ** (*Ian King*, பிறப்பு: நவம்பர் 10 1931 ), இங்கிலாந்து அணியின் துடுப்பாட்டக்காரர். இவர் எந்தவொரு தேர்வுத் துடுப்பாட்டப் போட்டியிலும் கலந்து கொள்ளவில்லை. இருப்பினும் 81 முதல்தர துடுப்பாட்டப் போட்டிகளில் கலந்து கொண்டுள்ளார். 1952-1957 ஆண்டுகளில், முதல்தர துடுப்பாட்டப் போட்டிகளில் பங்குகொண்டார்.
# லான் கிங் (ஆங்கில துடுப்பாட்டக்காரர்)

## வெளி இணைப்பு

ஜான் ஜான்சன் - கிரிக்கட் ஆக்கைவில் விளையாட்டுவீரர் விபரக்குறிப்பு. கடைசியாகப் பார்க்கப்பட்ட திகதி சனவரி 12, 2012.
# ஜேம்ஸ் கிங் (குளொசஸ்டர்சயர் துடுப்பாட்டக்காரர்)

**ஜேம்ஸ் கிங் ** (*James King*, பிறப்பு: செப்டம்பர் 15 1942 ), இங்கிலாந்து அணியின் துடுப்பாட்டக்காரர். இவர் எந்தவொரு தேர்வுத் துடுப்பாட்டப் போட்டியிலும் கலந்து கொள்ளவில்லை. இருப்பினும் மூன்று முதல்தர துடுப்பாட்டப் போட்டிகளில் கலந்து கொண்டுள்ளார். 1966 ல், முதல்தர துடுப்பாட்டப் போட்டிகளில் பங்குகொண்டார்.
# ஜேம்ஸ் கிங் (குளொசஸ்டர்சயர் துடுப்பாட்டக்காரர்)

## வெளி இணைப்பு

ஜேம்ஸ் கிங் (குளொசஸ்டர்சயர் துடுப்பாட்டக்காரர்) - கிரிக்கட் ஆக்கைவில் விளையாட்டுவீரர் விபரக்குறிப்பு. கடைசியாகப் பார்க்கப்பட்ட திகதி சனவரி 12, 2012.
# ரொபர்ட் கிங் (துடுப்பாட்டக்காரர், பிறப்பு 1978)

** ரொபர்ட் கிங் ** (* Robert King*, பிறப்பு: சூலை 10 1978 ), இங்கிலாந்து அணியின் துடுப்பாட்டக்காரர். இவர் எந்தவொரு தேர்வுத் துடுப்பாட்டப் போட்டியிலும் கலந்து கொள்ளவில்லை. இருப்பினும் ஒரு ஏ-தர துடுப்பாட்டப் போட்டியில் கலந்து கொண்டுள்ளார். 2004 ல், ஏ-தர துடுப்பாட்டப் போட்டியில் பங்குகொண்டார்.
# ரொபர்ட் கிங் (துடுப்பாட்டக்காரர், பிறப்பு 1978)

## வெளி இணைப்பு

ரொபர்ட் கிங் (துடுப்பாட்டக்காரர், பிறப்பு 1978) - கிரிக்க்ட் ஆக்கைவில் இருந்து விளையாட்டுவீரர் விபரக்குறிப்பு. கடைசியாகப் பார்க்கப்பட்ட திகதி சனவரி 12, 2012.
# ரொபர்ட் கிங் (துடுப்பாட்டக்காரர், பிறப்பு 1909)

**ரொபர்ட் கிங்** (* Robert King*, பிறப்பு: மே 10 1909 , இறப்பு: மே 11 1992), இங்கிலாந்து அணியின் துடுப்பாட்டக்காரர். இவர் எந்தவொரு தேர்வுத் துடுப்பாட்டப் போட்டியிலும் கலந்து கொள்ளவில்லை. இருப்பினும் ஒரு முதல்தர துடுப்பாட்டப் போட்டியில் கலந்து கொண்டுள்ளார். 1928 ம் ஆண்டில், முதல்தர துடுப்பாட்டப் போட்டியில் பங்குகொண்டார்.
# ரொபர்ட் கிங் (துடுப்பாட்டக்காரர், பிறப்பு 1909)

## வெளி இணைப்பு

ரொபர்ட் கிங் (துடுப்பாட்டக்காரர், பிறப்பு 1909) - கிரிக்கட் ஆக்கைவில் விளையாட்டுவீரர் விபரக்குறிப்பு. கடைசியாகப் பார்க்கப்பட்ட திகதி சனவரி 12, 2012.
# ஜோசப் ஜான்சன்

**ஜோசப் ஜான்சன்** (*Joseph Johnson*, பிறப்பு: மே 16 1916, இறப்பு: சனவரி 16 2011.), இங்கிலாந்து அணியின் துடுப்பாட்டக்காரர். இவர் எந்தவொரு தேர்வுத் துடுப்பாட்டப் போட்டியிலும் கலந்து கொள்ளவில்லை. இருப்பினும் மூன்று முதல்தர துடுப்பாட்டப் போட்டிகளில் கலந்து கொண்டுள்ளார். 1936-1939 ஆண்டுகளில், முதல்தர துடுப்பாட்டப் போட்டிகளில் பங்குகொண்டார்.
# ஜோசப் ஜான்சன்

## வெளி இணைப்பு

ஜோசப் ஜான்சன் - கிரிக்கட் ஆக்கைவில் விளையாட்டுவீரர் விபரக்குறிப்பு. கடைசியாகப் பார்க்கப்பட்ட திகதி சனவரி 12, 2012.
# வில்லியம் ஜான்சன் (துடுப்பாட்டக்காரர், பிறப்பு 1962)

** வில்லியம் ஜான்சன் ** (* William Johnson*, பிறப்பு: அக்டோபர் 7 1962 ), இங்கிலாந்து அணியின் துடுப்பாட்டக்காரர். இவர் எந்தவொரு தேர்வுத் துடுப்பாட்டப் போட்டியிலும் கலந்து கொள்ளவில்லை. இருப்பினும் ஒரு ஏ-தர துடுப்பாட்டப் போட்டியில் கலந்து கொண்டுள்ளார். 1989 ல், ஏ-தர துடுப்பாட்டப் போட்டியில் பங்குகொண்டார்.
# வில்லியம் ஜான்சன் (துடுப்பாட்டக்காரர், பிறப்பு 1962)

## வெளி இணைப்பு

வில்லியம் ஜான்சன் - கிரிக்க்ட் ஆக்கைவில் இருந்து விளையாட்டுவீரர் விபரக்குறிப்பு. கடைசியாகப் பார்க்கப்பட்ட திகதி சனவரி 12, 2012.
# பெல்பாஸ்ட்

**பெல்பாஸ்ட்** , வட அயர்லாந்தின் தலைநகரமும் மிகப்பெரிய நகரமும் ஆகும். மக்கட்தொகை அடிப்படையில் இது ஐக்கிய இராச்சியத்தில் 14வது பெரிய நகரமும் அயர்லாந்து தீவில் டப்லினுக்கு அடுத்தபடியாக இரண்டாவது பெரிய நகரமும் ஆகும். பெல்பாஸ்ட் நகரின் மக்கட்தொகை 267,500 ஆகும். 1888இல், பெல்பாஸ்ட் நகர அந்தஸ்து பெற்றது.
# பவுல் ஜான்சன்

**பவுல் ஜான்சன் ** (*Paul Johnson*, பிறப்பு: ஏப்ரல் 24 1965 ), இங்கிலாந்து அணியின் துடுப்பாட்டக்காரர். இவர் எந்தவொரு தேர்வுத் துடுப்பாட்டப் போட்டியிலும் கலந்து கொள்ளவில்லை. இருப்பினும் 371 முதல்தர துடுப்பாட்டப் போட்டிகளிலும், 386 ஏ-தர துடுப்பாட்டப் போட்டிகளிலும் கலந்து கொண்டுள்ளார். 1982-2002 ஆண்டுகளில், முதல்தர துடுப்பாட்டப் போட்டிகளில் பங்குகொண்டார்.
# பவுல் ஜான்சன்

## வெளி இணைப்பு

பவுல் ஜான்சன் - கிரிக்க்ட் ஆக்கைவில் இருந்து விளையாட்டுவீரர் விபரக்குறிப்பு. கடைசியாகப் பார்க்கப்பட்ட திகதி சனவரி 12, 2012.
# ராவைத் கான்

**ராவைத் கான் ** (*Rawait Khan *, பிறப்பு: மார்ச்சு 5 1982 ), இங்கிலாந்து அணியின் துடுப்பாட்டக்காரர். இவர் எந்தவொரு தேர்வுத் துடுப்பாட்டப் போட்டியிலும் கலந்து கொள்ளவில்லை. இருப்பினும் 36 முதல்தர துடுப்பாட்டப் போட்டிகளிலும், ஐந்து ஏ-தர துடுப்பாட்டப் போட்டிகளிலும், 45 இருபதுக்கு -20 போட்டிகளிலும் கலந்து கொண்டுள்ளார். 2001-2009/10 ஆண்டுகளில், முதல்தர துடுப்பாட்டப் போட்டிகளில் பங்குகொண்டார்.
# ராவைத் கான்

## வெளி இணைப்பு

ராவைத் கான் - கிரிக்க்ட் ஆக்கைவில் இருந்து விளையாட்டுவீரர் விபரக்குறிப்பு. கடைசியாகப் பார்க்கப்பட்ட திகதி சனவரி 12, 2012.
# வாசிம் கான்

**வாசிம் கான் ** (*Wasim Khan *, பிறப்பு: பிப்ரவரி 26 1971 ), இங்கிலாந்து அணியின் துடுப்பாட்டக்காரர். இவர் எந்தவொரு தேர்வுத் துடுப்பாட்டப் போட்டியிலும் கலந்து கொள்ளவில்லை. இருப்பினும் 58 முதல்தர துடுப்பாட்டப் போட்டிகளிலும், 30 ஏ-தர துடுப்பாட்டப் போட்டிகளிலும் கலந்து கொண்டுள்ளார். 1995-2001 ஆண்டுகளில், முதல்தர துடுப்பாட்டப் போட்டிகளில் பங்குகொண்டார்.
# வாசிம் கான்

## வெளி இணைப்பு

வாசிம் கான் - கிரிக்க்ட் ஆக்கைவில் இருந்து விளையாட்டுவீரர் விபரக்குறிப்பு. கடைசியாகப் பார்க்கப்பட்ட திகதி சனவரி 12, 2012.
# விக்கிப்பீடியா:ஜனவரி 11, 2012 எஸ்.எஸ்.என் தமிழ் விக்கிப்பீடியா பட்டறை

தமிழ்நாட்டிலுள்ள சிவ சுப்ரமணிய நாடார் பொறியியல் கல்லூரியில் ஜனவரி 11, 2012 அன்று ஒரு விக்கிப்பீடியா பட்டறை நடைபெற்றது. கல்லூரியின் தமிழ் மன்றம் சார்பில் இது கட்டற்ற மென்பொருள் இயக்க மாணவ ஆர்வலர்களால் ஏற்பாடு செய்யப்பட்டிருந்தது. ஏறத்தாழ 60 மாணவ மாணவியர் கலந்து கொண்டனர். தமிழ் விக்கிப்பீடியா, விக்சனரி, விக்கிமீடியா காமன்ஸ், தமிழா கட்டற்ற மென்பொருள் இயக்கம் ஆகியவை அறிமுகம் செய்யப்பட்டன. கலந்து கொண்டோர் தமிழ் விக்கித்திட்டங்களில் தொகுத்துப் பழகினர். பட்டறையின் பகுதியாக பாரதியார் பாடல்கள் சில மாணவிகளால் பாடப்பட்டு ஒலிப்பதிவு செய்யப்பட்டு காமன்சில் பதிவேற்றப்பட்டன. ஒரு பட நடை ஒன்றும் நடைபெற்று, கல்லூரி வளாகத்தின் பல பகுதிகள் புகைப்படம் எடுக்கப்பட்டன.
# விக்கிப்பீடியா:ஜனவரி 11, 2012 எஸ்.எஸ்.என் தமிழ் விக்கிப்பீடியா பட்டறை

## பங்குகொண்டோர்

1. --சோடாபாட்டில்
1. ஸ்ரீகாந்த்
1. அருண்மொழி
# அனுசாட்

**அண்ணா பல்கலைக்கழகச் செயற்கைக்கோள்** (*Anna University Satellite*) அல்லது **அனுசாட்** (ANUSAT) என்பது சென்னை அண்ணா பல்கலைக்கழகத்தின் துறைகளுள் ஒன்றான மெட்ராஸ் தொழில்நுட்பக் கழகத்தில் வான்வெளி பொறியியல் (Aerospace Engineering) மாணவர்களால் வடிவமைக்கப்பட்டு உருவாக்கப்பட்டது. இது பி.எஸ்.எல்.வி-சி12 (PSLV C-12) மூலம் ரிசாட்-2 என்ற செயற்கைக்கோளுடன் சேர்த்து விண்ணில் ஏவப்பட்டது. இது சதீஸ் தவான் விண்வெளி மையத்தின் இரண்டாவது ஏவுதளத்திலிருந்து ஏப்ரல் 20, 2009 அன்று இந்திய நேரப்படி காலை 6.45க்கு ஏவப்பட்டது.  
இந்தச் செயற்கைக்கோள் மேம்பாடு இஸ்ரோவின் துணையுடன் மேற்கொள்ளப்பட்டது.
# நரம்பிணைப்பு

**நரம்பிணைப்பு** என்பது நரம்பு மண்டலத்தில் மின் சமிக்ஞையையோ வேதி சமிக்ஞையையோ ஒரு *நியூரானிலிருந்து* இன்னொன்றுக்குக் கடத்தும் ஓர் அமைப்பாகும்.  
*Synapse* (நரம்பிணைப்பு) என்ற சொல்லானது சர் சார்லஸ் ஸ்காட் செரிங்டன் குழுவினரால் உருவாக்கப்பட்டது. நரம்பிணைப்புகளைப் பொதுவாக வேதி நரம்பிணைப்பு, மின் நரம்பிணைப்பு என இரு வகையாகப் பிரிக்கலாம். படத்தில் வேதி நரம்பிணைப்பு சமிக்ஞை கடத்துதலின் மாதிரி வடிவம் காட்டப்பட்டுள்ளது.
# மக்கள் ஆடல்கள்

மக்கள் மகிழ்வுக்காகச் சேர்ந்தாடும் நடனங்கள் பல. அவை எவ்வாறு ஆடப்பட்டன என்பதை நிகண்டு நூல்களால் தெரிந்துகொள்ள முடிகிறது.
# மக்கள் ஆடல்கள்

## ஆட்டம் பற்றிய விளக்கம்

| ஆட்டம் | வகை | விளக்கம் |  |
| --- | --- | --- | --- |
| வெறி | வெறி | மணமாகாத பெண்ணுக்குப் பேய் பிடித்துவிட்டதாக ஆட்டிவைத்தல் |  |
| கழங்கு | வெறி | கழங்கு உருட்டிக் குறி சொல்லுதல் |  |
| அணங்கு | வெறி | ஆண்களை வருத்தும் பெண்ணின் கட்டழகு |  |
| குரவை | கைகோத்தாடல் | ஆண்களும் பெண்களும் கைகளைக் கோத்துக்கொண்டு ஆடும் நடனம் |  |
| துணங்கை | முடக்கிய இருகைகளையும் புடைத்துக்கொண்டு ஆடல் | தோள்நோக்கம் ஆடும்போது விளாப்புறம் புடைத்துக்கொண்டு ஆடல். |  |
| குடந்தம் | கைகூப்பிக்கொண்டு உடம்பை வளைத்து நிற்றல் | கும்பிடு நடனம் |  |
| கொம்மை | இரு உள்ளங்கைகளையும் குவித்துக்கொண்டு கொட்டுதல் | கும்மி |  |
| கொட்டுதல் | நாக் கொட்டுதல் | தெள்ளேணம் கொட்டல் |  |
| ஆவலங் கொட்டல் | வாயைக் கையால் கொட்டல் | வாய் கொட்டிப் பண்ணிசைத்தல் |  |
| குஞ்சித்தல் | குந்திநிற்றல் | நாக்குந்தல் squat |  |
| வட்டித்தல் | தாளம் போடல் | ஒரு தாளத்தைப் படுக்கைநிலையில் வைத்து மற்றொரு தாளத்தைக் குத்தித் தட்டும் ஒற்றைத் தட்டு |  |
| ஒற்றறுத்தல் | தாளம் போடல் | ஆதிதாளம் |  |
| வட்டணை | தாளம் போடல் | தாளத்தின் இரண்டு வட்டுகளையும் சிறிது அணைத்துத் தட்டுதல் |  |
| தட்டல் | தாளம் போடல் | தாளம் தட்டல் |  |
| சதி | தாளம் ஒற்றல் | தாளத்தை ஒற்றித் தட்டுதல் |  |
| சீர் | தாளம் ஒற்றல் | ஆதிதாளம் அல்லாத பலவகைச் சீர் அமையத் தாளம் போடுதல் | } |
# மக்கள் ஆடல்கள்

## மேலும் பார்க்க

- தமிழர் விளையாட்டுகள் (அண்மைய காலம்)
- தெய்வ ஆடல்கள்
- தாளம்
- கூத்து
# நேத்ரா

**நேத்ரா** (NETHRA) ஒரு இந்திய ஸ்கேட்டிங் சறுக்கு விளையாட்டு விளையாட்டு வீராங்கனை ஆவார்.
# நேத்ரா

## பிறப்பு

நேத்ரா தமிழ்நாடு சேலம் மாவட்டத்தில் அம்மாப்பேட்டையில் பார்த்தீபன்-பிரியா தம்பதிக்கு மகளாகப் பிறந்தார்.
# நேத்ரா

## பயிற்சி

இரண்டரை வயதிலேயே தனது கால்களில் சக்கரத்தை மாட்டிக்கொண்ட நேத்ரா, மாஸ்டர் விசில் ஊதியதும் மின்னல் வேகத்தில் ஸ்கேட்டிங்கில் பறக்கிறார். வளைவில் சர்ரென்று திரும்பி, நம்மை நோக்கி வரும் நேத்ரா முகமெல்லாம் புன்னகை. நம் மீது மோதுவது போல வந்து சட்டென்று திரும்பிச் செல்கிறார்.
# நேத்ரா

## சாதனை

ஸ்கேட்டிங் பயிற்சியை ஆரம்பித்த நேத்ரா, மாவட்ட, மாநில மற்றும் தேசிய அளவிலான போட்டிகளில் பல்வேறு பதக்கங்களைப் பெற்றுள்ளார். சில மாதங்களுக்கு முன்பு கோவாவில் நடைபெற்ற தேசிய அளவிலான ஸ்கேட்டிங் போட்டியில் தங்கப்பதக்கம் வென்றுள்ளார். ஸ்கேட்டிங்கில் இந்தியா சார்பில் சர்வதேச அளவில், நான்கு வயதுக்குட்பட்டோர் பிரிவில் தங்கம் வென்ற சிறுமி என்ற பெருமை நேத்ராவையே சாரும்.  
தாய்லாந்தில் நடைபெற்ற சர்வதேச ஸ்கேட்டிங் போட்டி. தற்போது மூன்றரை வயதாகும் நேத்ரா, நான்கு முதல் ஆறு வயதுக்குட்பட்டோருக்கான போட்டியில், 500 மீட்டர் மற்றும் 1000 மீட்டர் பிரிவுகளில் இரண்டு தங்கப்பதக்கங்களை வென்றுள்ளார்.  
*சாதனை சிறுமி*
# தலைமை அமைச்சர்

**தலைமை அமைச்சர்** அல்லது **பிரதமர்** (*Prime minister*) என்பவர் ஒரு நாட்டின் அமைச்சரவையின் தலைவர் ஆவார். பெரும்பாலும் தலைமை அமைச்சரே அமைச்சரவையின் உறுப்பினர்களைத் தேர்வு செய்வதும் நீக்குவதுமான பணிகளைச் செய்வார். மேலும் அரசில் உறுப்பினர்களுக்கான பதவிகளை வகுப்பதும் இவரே. பெரும்பாலும் தலைமை அமைச்சர் அமைச்சரவைத் தலைவராக இருப்பார். ஒருசில அமைப்புகளில் தலைமை அமைச்சர் என்பவர் உள்நாட்டு சேவைகள் மற்றும் நாட்டின் தலைவரின் கட்டளைகளைச் செயல்படுத்துவதற்காக நியமிக்கப்பட்ட ஒரு அதிகாரியாக இருப்பார்.  
வெஸ்ட்மினிஸ்டர் அமைப்பை மாதிரியாகக் கொண்டு உருவாக்கப்பட்ட நாடாளுமன்ற அமைப்புகளில் தலைமை அமைச்சர் அரசின் தலைவராவார். அவருக்கே அனைத்து செயல்பாடுகளையும் செயலாக்கும் அதிகாரம் உள்ளது. இத்தகைய நாடாளுமன்ற அமைப்புகளில் நாட்டின் தலைவர் (குடியரசுத் தலைவர்) பெரும்பாலும் பெயரளவிற்கான அதிகாரங்களை மட்டுமே கொண்டிருப்பார். ஒரு சில சிறப்பு அதிகாரங்களைத் தவிர நாட்டின் தலைவருக்கு எத்தகைய செயலாக்குதல் அதிகாரமும் இருக்காது.  
பெரும்பாலான அமைப்புகளில் தலைமை அமைச்சர் நாடாளுமன்ற உறுப்பினராக இருக்க வேண்டும். மேலும் தலைமை அமைச்சர் சட்டமுன்வரைவுகள் சட்டப்படி நிறைவேறுவதை உறுதிசெய்ய வேண்டிய பொறுப்பில் உள்ளவராவார். மேலும், தலைமை அமைச்சர் தன்கீழ் ஒருசில முக்கியமான அமைச்சுகளை வைத்துக்கொள்வார். எடுத்துக்காட்டாக, இந்திய தலைமை அமைச்சர் திட்டமிடுதல் துறை, அணுசக்தி மற்றும் விண்வெளி ஆகிய துறைகளைத் தன் கீழ் வைத்துள்ளார்.
# தென்னிந்தியப் புத்தக விற்பனையாளர்கள் மற்றும் பதிப்பாளர்கள் சங்கம் வழங்கும் விருதுகள்

தென்னிந்தியப் புத்தக விற்பனையாளர்கள் மற்றும் பதிப்பாளர்கள் சங்கம் பதிப்பகச் செம்மல் க. கணபதி விருது, மணிவாசகர் பதிப்பகம் பதிப்புச் செம்மல் விருது,குழந்தைக் கவிஞர் அழ. வள்ளியப்பா விருது,ஆர்.கே.நாராயண் விருது,பபாசியின் நூலகர் விருது எனும் ஐந்து விருதுகளை ஆண்டுதோறும் வழங்குகிறது.
# தென்னிந்தியப் புத்தக விற்பனையாளர்கள் மற்றும் பதிப்பாளர்கள் சங்கம் வழங்கும் விருதுகள்

## 2012 ஆம் ஆண்டிற்கான விருது பெறுபவர்கள்

1. பதிப்பகச் செம்மல் க. கணபதி விருது - வி.கரு. இராமநாதன் (ஸ்ரீ இந்து பப்ளிகேசன்ஸ்)
1. மணிவாசகர் பதிப்பகம் பதிப்புச் செம்மல் விருது - ஈ. வேதகிரி (சாந்தி புக்ஸ்)
1. குழந்தைக் கவிஞர் அழ. வள்ளியப்பா விருது - கொ. மா. கோதண்டம்.
1. ஆர்.கே.நாராயண் விருது. - ஆர். நடராஜன் ( சிறந்த மொழிபெயர்ப்பாளர் - தமிழிலிருந்து ஆங்கிலம்)
1. பபாசியின் நூலகர் விருது. - நா. ஆவுடையப்பன்
# மாவு

**மாவு** அல்லது **மா** என்பது தானியங்களை, அல்லது விதைகளை, அல்லது மரவள்ளி வேர்களை அரைத்த பின் கிடைக்கும் ஒரு வகைத் தூள். இது உரொட்டி, பாண், பூரி, பிட்டு, இட்டலி, இடியப்பம், அப்பம், முறுக்கு, வடை, மோதகம் மற்றும் கேக் ஆகிய பல உணவு வகைகளின் மூலப்பொருள் இம்மாவு ஆகும். இம்மாவு பல கலாச்சாரங்களில் பிரதான இடம் வகிக்கிறது. கோதுமை மாவு கோதுமை மாவு, ஐரோப்பிய, வட அமெரிக்க, மத்திய கிழக்கு, இந்தியா மற்றும் வட ஆபிரிக்க ஆகிய நாடுகளின் கலாச்சாரங்களில் மிக முக்கியமான பொருட்களில் ஒன்றாகும்.
# மாவு

## அரிசி மாவு

நெற் பயிர் புல் வகையை சேர்ந்த ஒரு தாவரமாகும். இது தென்கிழக்காசியாவில் தோன்றியது. நெற் பயிர் ஈரநிலங்களில் வளரக்கூடியது. இது சராசரியாக ஐந்து மாதங்கள் வரை வளரக் கூடிய ஓர் ஆண்டுத் தாவரமாகும். இப்பயிரின் விதை<nowiki/>யின் உமி என அழைக்கப்படும் மேலுறை நீக்கப்பட்ட பின் உணவாகப் பயன்படுத்தப் படுகிறது. இவ்வாறு மேலுறை நீக்கப்பட்ட விதை அரிசி என்று அழைக்கப்படுகிறது. ஆனால், அரிசிக்கு முளைக்கும் திறன் கிடையாது. நெல், சோளம், கோதுமைக்கு அடுத்து அதிகம் பயிரிடப்படும் தானியம் ஆகும்.
உலகில் முதன் முதலாக ஆசிய நெல் (Oryza sativa), ஆப்பிரிக்க நெல் (Oryza glaberimma) என இரு இன நெற்பயிர்கள் பயிரிடப்பட்டன.
ஆசியாவில் நெல் சாகுபடி கி.மு 4500க்கு முன்பாகவே பல நாடுகளில் ஒரே சமயத்தில் துவங்கியதாகக் கருதப்படுகிறது. மேற்கூறிய இருவகை நெல் இனங்களின் பொதுவான முன்னோடி காட்டு நெல் இனம் Oryza rufipogan ஆகும். ஆசிய நெல் சிற்றினம் இமயமலை அடிவாரத்தில் தோன்றியதாகக் கருதப்படுகிறது. இந்தியப்பகுதியில் Oryza sativa var. indica வும், சீனப்பகுதியில் Oryza sativa var. japonica வும் தோன்றின.
மாவாக்கும் இயந்திரம்]]
# மாவு

## வரலாறு

நெல்மணிகள்
இந்தியாவில், ஔவையார் மற்றும் பல பழம்பெரும் புலவர்கள் பாடிய நெல் மற்றும் அரிசி பற்றிய பாடல்கள் பல உள்ளன. நெல் விளையும் பகுதிகளில், நெல் நடுதல், அறுவடை போன்ற காலத்தையொட்டி பண்டிகைகளும் கொண்டாடப்படுகின்றன. நெல் பற்றிய சில சமஸ்கிருத குறிப்புகளும் உள்ளன. சீனாவில், விவசாயம், நெல் ஆகிய இரண்டையும் குறிக்கும் சொல் ஒன்றே (XXX) ஆகும்.
ஆப்பிரிக்காவில் நெல் சுமார் கி.மு 1500 முதல் பயிரிடப்பட்டு வருகிறது. கி.மு 1500 - 800 ஆம் ஆண்டுகளில், நைகர் நதித்துவாரத்தில் பயிரிடப்பட்டு, பின் செனெகல் நாடு வரை பரவியது. எனினும், இதன் சாகுபடி மேற்கொண்டு பரவவில்லை. அரேபியர்களால் கி.பி 7 - 11 ஆம் நூற்றாண்டுகளில் அறிமுகப்படுத்தப்பட்ட ஆசிய நெல் இனங்கள் பயிரிடப்பட்டன.
ஜப்பானில் நெற்பயிர் சீனாவிலிருந்து அறிமுகப்படுத்தப்பட்டது என ஒரு சாரார் கருதுகின்றனர். ஆனால், ஜப்பானியர்கள் முன்னாளில் நீளமான தண்டுடைய, நீரில் வளரும் நெற்பயிர்களை படகில் சென்று அறுவடை செய்ததாக சில குறிப்புகளும் உள்ளன. உலர்நில (மானாவாரி) நெல் சாகுபடி கி.மு 1000 ஆம் ஆண்டு ஜப்பானில் அறிமுகப்படுத்தப்பட்டது. பின்னாளில், கி.மு 300 இல் தற்கால நீர்நில சாகுபடி முறை யாயோய் காலத்தில் அறிமுகப்படுத்தப்பட்டது.
ஆசிய நெல் இனம் மத்திய கிழக்கு நாடுகளிலும் மத்திய தரைக்கடல் பகுதிகளிலும் சுமார் கி.மு 800 இல் பயிரிடத் துவங்கப்பட்டது. மவுரியர்கள் நெற்பயிரை ஸ்பெயின் நாட்டுக்கு அறிமுகப்படுத்தினர். 15 ஆம் நூற்றாண்டின் பிற்பகுதியில் நெல் இத்தாலி, பிரான்ஸ் நாடுகளுக்கும் பின்னர் எல்லா கண்டங்களுக்கும் பரவியது. 1694இல் அமெரிக்காவின் தென் கரோலினா மாகாணத்தில், மடகாஸ்கரிலிருந்து நெல் அறிமுகமானது. புயலால் பாதிப்படைந்து 'சார்ல்ஸ்டன்' என்ற துறைமுகத்துக்கு வந்த கப்பலின் தலைவர் ஒரு நெல் மூட்டையை அங்குள்ள விவசாயிகளுக்கு அன்பளிப்பாக கொடுத்தார். அவர்கள் அதனை பயிரிடத் தொடங்கினர். தென் அமெரிக்காவில் நெல் 18ஆம் நூற்றாண்டில் ஸ்பெயின் நாட்டவரால் அறிமுகப்படுத்தப்பட்டது.  
பரிச்சல் நிலையில் உள்ள நெற்பயிர்கள்
முந்தைய அமெரிக்காவின் தென் கரோலினா, ஜார்ஜியா மாகாணங்கள், மேற்கு ஆப்பிரிக்காவிலிருந்து கொண்டு வரப்பட்ட கறுப்பின அடிமைகள் மூலம் நெல் பயிர் செய்து மிக அதிக இலாபம் ஈட்டினர். இவ்வடிமைகளுக்கு முன்னமே நெல் பயிர் பற்றிய அறிவு இருந்ததால், அதிக விலை கொடுத்து வாங்கப்பட்டனர். நில முதலாளிகள் அடிமைகளிடமிருந்து பாத்தி கட்டுதல், நீர் தேக்குதல் போன்ற உத்திகளை தெரிந்து கொண்டனர். முதலில் அமெரிக்காவில், நெல் கையால் (மர உலக்கை கொண்டு) குத்தப்பட்டு, பின் கூடைகளில் புடைக்கப்பட்டு அரிசி பிரித்தெடுக்கப்பட்டது. இவ்வுத்திகளும் ஆப்பிரிக்க அடிமைகளே அறிமுகப்படுத்தினர். பின்னர் 1787 இல், நீரால் இயங்கும் அரிசி அரவை இயந்திரம் அறிமுகப்படுத்தப்பட்டு நெல் சாகுபடி நல்ல இலாபம் ஈட்டியது. 20ஆம் நூற்றாண்டில், அமெரிக்க உள்னாட்டு போருக்குப் பின் அடிமைகள் இல்லாமையால் நெல் சாகுபடி குறைந்து விட்டது.
# மாவு

## கோதுமை மாவு

கோதுமை (டிரிடிகம் இனம்) என்பது தானிய வகைகளில் ஒன்றாகும். இதன் தாயகம் மத்திய கிழக்கின் லிவான்ட் பிரதேசம் மற்றும் எத்தியோப்பிய உயர்நிலங்களாகும். எனினும் இன்று இது உலகெங்கும் பயிரிடப்படுகிறது. 2010ம் ஆண்டில் கோதுமை உற்பத்தி 651 மில்லியன் தொன்னாகக் காணப்பட்டதோடு, சோளம் (844 மில்லியன் தொன்) மற்றும் அரிசி (672 மில்லியன் தொன்) என்பவற்றுக்கு அடுத்தத்தாக அதிகம் உற்பத்தி செய்யப்படும் தானியமாகவும் இருந்தது.[2] 2009ல் கோதுமை இரண்டாமிடத்தில் (682 மில்லியன் தொன்) காணப்பட்டதோடு சோளம் (817 மில்லியன் தொன்) முதலிடத்திலும், அரிசி (679 மில்லியன் தொன்) மூன்றாமிடத்திலும் காணப்பட்டது.
ஏனைய எந்தப் பயிர்களைக் காட்டிலும் அதிக பரப்பளவில் இது பயிரிடப்படுகிறது. உலக வாணிகத்தில் கோதுமை வாணிகம் ஏனைய அனைத்துப் பயிர் வாணிகங்களின் மொத்தத் தொகையிலும் அதிகமாகும். உலகளவில், மனித உணவில் தாவரப் புரதத்தின் முக்கிய மூலமாக கோதுமையே விளங்குகிறது. இது மற்றைய முக்கிய பயிர்களான அரிசி மற்றும் சோளம் ஆகியவற்றிலும் அதிக புரதத்தைக் கொண்டுள்ளது. சோளத்தின் அதிகளவில் விலங்குணவாகப் பயன்படுத்தப்படுவதன் காரணமாக கோதுமை அரிசிக்கு அடுத்தபடியான மனித உணவுப் பயிராகவும் விளங்குகிறது.
மனித நாகரிக வளர்ச்சியின் ஆரம்ப கட்டங்களில், நகர்ப்புறச் சமுதாய வளர்ச்சியில் கோதுமை முக்கியப் பங்களிப்பு வழங்கியது. பரந்தளவில் இலகுவாகப் பயிரிடக்கூடியதாய் இருந்தமையும், நீண்டகாலத்துக்குக் களஞ்சியப்படுத்தி வைக்கக்கூடியதாயும் இருந்ததால் இதற்குக் காரணங்களாகும். வளப்பிறையில் (Fertile Cresent) உருவான பாபிலோனிய மற்றும் அசிரியப் பேரரசுகளின் எழுச்சிக்கும் கோதுமையே காரணமாகும். கோதுமை ஒரு நிறையுணவாகும். கோதுமையை மாவாக்கிப் பாண், பிஸ்கற், குக்கிகள், கேக்குகள், காலைத் தானிய ஆகாரம், பாஸ்டா, நூடில்ஸ், கோஸ்கோஸ்போன்றன ஆக்கப்படும். மேலும், இதனைப் புளிக்கச்செய்து பியர், ஏனைய மதுபானங்கள் மற்றும் உயிரிஎரிபொருள் என்பனவும் உருவாக்கப்படும்.
கால்நடைகளுக்கான தீவனப் பயிராகவும் சிறியளவில் கோதுமை பயிரிடப்படுகிறது. மேலும், இதன் வைக்கோல் கூரை வேயவும் பயன்படுகிறது.இதன் முழுத் தானியத்தைக் குற்றுவதன் மூலம் இதன் வித்தகவிழையம் தனியாக்கப்பட்டு அதிலிருந்து வெள்ளை மா தயாரிக்கப்படுகிறது. இதன் உப பொருட்கள் மேற்தோலும் முளையும் ஆகும். கோதுமையின் முழுத்தானியத்தில் உயிர்ச்சத்துக்கள், கனியுப்புக்கள் மற்றும் புரதம் ஆகியன செறிந்துள்ளன. எனினும் சுத்திகரிக்கப்பட்ட தானியத்தில் பெரும்பாலும் மாப்பொருள் மாத்திரமே உண்டு.
# மாவு

## வரலாறு

கோதுமை உலகில் முதலில் பயிரிடப்பட்ட தாவரங்களில் ஒன்றாகும். கோதுமையின் தன்மகரந்தச் சேர்க்கை காரணமாக இதில் பல்வேறு வித்தியாசமான இனங்கள் காணப்படுகின்றன. தொல்பொருள் ஆராய்ச்சிகள், கோதுமைச் சாகுபடி முதன்முதலில் வளப்பிறை (Fertile Cresent) மற்றும் நைல் கழிமுகப் பகுதிகளில் பயிரிடப்பட்டதை உறுதிப்படுத்துகின்றன. எனினும் அண்மைய ஆய்வுகள் இது தென்கிழக்குத்துருக்கியின் சிறு பகுதியொன்றில் முதலில் பயிரிடப்பட்டதாக் கூறுகின்றன. இது கிமு 9000த்தில் துருக்கியிலுள்ள கொபேக்லி தெபே எனுமிடத்திலிருந்து வடமேற்கே 40 மை (64 கி.மீ.) தொலைவிலுள்ள நெவாலி கோரி எனுமிடத்தில் பயிரிடப்பட்டுள்ளது.எவ்வாறாயினும், வாற்கோதுமை பயிரிடப்பட்ட கிமு 23,000 ஆண்டுகளிலேயே கோதுமையும் பயிரிடப்பட்டிருக்கலாமெச் சிலர் கருதுகின்றனர்
# மாவு

## கேழ்வரகு மாவு

கேழ்வரகு ஆண்டுக்கொரு முறை விளையும் தானியப் பயிர் ஆகும். இதன் வேறு பெயர்கள் ராகி மற்றும் கேப்பை. எத்தியோப்பியாவின் உயர்ந்த மலைப் பகுதிகளில் சாகுபடி செய்யப்பட்ட இப்பயிர் ஏறத்தாழ 4000 ஆண்டுகளுக்கு முன்னர் இந்தியாவில் அறிமுகப்படுத்தப் பட்டது. கர்நாடகா<nowiki/>வும், தமிழ்நாடும் ராகி சாகுபடி செய்யும் முதன்மை மாநிலங்களாகும். இது தவிர ஆந்திரப்பிரதேசம், உத்திரப்பிரதேசம் மற்றும் பீஹார் மாநிலங்களிலும் ராகி சாகுபடி செய்யப்படுகிறது.
இந்தியாவின் பழங்கால மனிதர்கள் காட்டு வகையான எல்லூசின் இண்டிகாவில் இருந்து, பயிர் செய்யக் கூடிய எல்லூசின் கோரகானா வகையை தோன்ற வைத்துள்ளனர். ஆரியர்கள் இந்தியாவிற்கு வரும் முன்னரே, ராகி கண்டுபிடிக்கப்பட்டுவிட்டது. ராகி முதலில் இந்தியாவில் தோன்றி, பின்னர் அரேபியாவிற்கும், ஆப்பிரிக்கா<nowiki/>விற்கும் சென்றடைந்துவிட்டதாகவும் டிகண்டோல்(1886) கூறுகிறார். தென்னிந்தியாவில் இது அதிகம் பயிர் செய்யப்படுவதால், இவ்விடம் முதல் நிலைத் தோற்ற இடமாக இருக்கக் கூடும் என்கிறார். எனினும், ராகி ஆபிசீனியாவில் (எத்தியோப்பியா) தோன்றியிருக்கும் என்கிறார் வாவிலோ(1951). கேழ்வரகு முதலில் ஆப்பிரிக்காவில் தோன்றி பின்னர் சோபியன் வழியாக இந்தியாவை சென்றடைந்திருக்கும் என்று மெஹ்ரா(1963), கூறுகிறார். எல்லூசின் கோரகானாவின் முந்தைய தலைமுறை எல்லூசின் இண்டிகா என்று கருதப்படுகிறது.
ராகி வெப்ப மண்டலம் மற்றும் மித வெப்ப மண்டல பகுதிகளில் பயிர் செய்யப்படுகிறது. இந்தியாவில் அதிகமாக பயிர் செய்யப்படுவதோடு ஆப்பிரிக்கா, மடகாஸ்கர், இலங்கை, மலேசியா, சீனா மற்றும் ஜப்பானில் பயிர் செய்யப்படுகிறது. இந்தியாவில் கர்நாடகா, தமிழ்நாடு, ஆந்திரா, ஒரிசா, குஜராத், மஹாராஷ்டிரா மற்றும் உத்திரபிரதேசம் மற்றும் ஹிமாச்சலபிரதேசம் மலை பகுதிகளில் சாகுபடி செய்யப்படுகிறது.
மாவாக்கும் இயந்திரம்]]
# மாவு

## மைதா மாவு

மைதா ஒரு இறுதியாக அரைக்கப்பட்டு சுத்திகரிக்கப்பட்ட கோதுமை மாவு ஆகும். இந்திய துரித உணவு வகைகளிலும், பேஸ்ட்ரிகள் மற்றும் ரொட்டி போன்ற இந்திய அடுமனைப் பொருட்கள் தயாரித்தலிலும், சில நேரங்களில் பரோட்டா மற்றும் நான் போன்ற பாரம்பரிய இந்திய ரொட்டி தயாரிப்பிலும் பயன்படுகிறது. இழைம தவிடுகள் நீக்கப்பட்ட தானியத்தின் வித்தகவிழையம் (மாச்சத்துக்கொண்ட வெள்ளை பகுதி) கொண்டு தயாரிக்கப்படுகிறது. ஆரம்பத்தில் மஞ்சள் நிற மாவாக இருந்தாலும், பென்சோயில் பெராக்சைடு சலவை செய்யப்பட்டு வெள்ளை நிறமாக மாறுகிறது. இந்த பென்சோயில் பெராக்சைடு சீனா, ஐரோப்பிய ஒன்றியம்,(பிரிட்டன் உட்பட,) நாடுகளில் தடை செய்யப்பட்டுள்ளது குறிப்பிடத்தக்கது. மேலும் அலொட்சான் மூலம் மென்மையாக்கப்படுவதால் விலங்குகள் மற்றும் மற்ற இனங்கள் கணையத்தில் உள்ள பீட்டா செல்கள் அழிக்க அழைக்கப்பட்டு, நீரிழிவு நோய் பாதிக்க காரணமாக அமைகிறது. பெரும்பாலும் மைதாவைவிட தவிடு என அறியப்படும் பழுப்பு வெளித் தோலுடன் அரைக்கப்பட்ட கோதுமை மாவுதான் அதிக நார்ச்சத்துக் கொண்டு ஆரோக்கியமானதாக கருதப்படுகிறது.
மைதா மத்திய ஆசிய மற்றும் தென்கிழக்கு ஆசியவில் உணவாகப் பயன்படுத்தப்படுகிறது. மற்றும் ஒரு பிசின் என இந்தியாவில் சுவர் சுவரொட்டிகளாகவும் பயன்படுத்தப்படுகிறது. தென்னிந்தியாவில், கோதுமை அதிகமில்லாததால் மரவள்ளிக்கிழங்கிலிருந்து மைதா மாவு, ரவை, சேமியா, ஜவ்வரிசி முதலியன தயாரிக்கப்படுகிறது. சேலம், தர்மபுரி பகுதிகள் "ஜவ்வரிசி" உற்பத்திக்கு பேர்போனவை அமெரிக்காவில் கிடைக்கும் பேஸ்ட்ரி மாவு மைதாவிற்கு மாற்றாக பயன்படுத்தலாம்.
# மாவு

## சோளம் மாவு

**சோளம்** (இலங்கையில் 'இறுங்கு') என்பது புல்வகையைச் சேர்ந்த பல இனங்களை உள்ளடக்கிய தாவரப் பேரினம் (genus) ஆகும். இவற்றுட் சில தானியங்களுக்காகவும் வேறு சில கால்நடைத் தீவனங்களுக்காகவும் பயிரிடப்படுகின்றன. சில வகைகள் மேய்ச்சல் நிலங்களில் இயற்கையாக வளர்கின்றன. இப்பயிர் உலகம் முழுதும் மிதமான வெப்பம் கொண்ட பகுதிகளில் பயிராகின்றன. இவ்வினங்கள், எல்லாக் கண்டங்களையும் சேர்ந்த வெப்ப வலய மற்றும் குறை வெப்பவலயப் பகுதிகளையும், தென்மேற்கு பசிபிக், ஆஸ்திரலேசியா பகுதிகளையும் தாயகமாகக் கொண்டவை.  
இந்திய மாநிலமான தமிழகத்தில் பொங்கல் திருநாளன்று வெண்சாமரச் சோளம் பயன்படுத்தப்படும். இன்றும் இது திருச்சிமாவட்டம், பெரம்பலூர் மாவட்ட கிராமங்களில் வெகு சிலரால் பயிரடப்படுகிறது. இது நாட்டுவகைச் சோளம். பெரும்பாலோர் கலப்பின ரகச் சோளங்களையே பயிரிடுகின்றனர்.
# காரென் மக்கள்

**காரென்** (*Karen*) அல்லது **காயின்** (*Kayin*) மக்கள் (காரென்: *Pwa Ka Nyaw Poe*, *Kanyaw*), என்பவர்கள் சீன-திபெத்திய மொழிகள் பேசும் இனத்தவர்கள். இவர்கள் முக்கியமாக பர்மாவின் (மியான்மர்) தெற்கு மற்றும் தென்கிழக்குப் பகுதிகளில் வாழ்கின்றனர். பர்மாவின் மொத்தமாக உள்ள 50 மில்லியன் மக்களில் காரென் இனத்தவர்கள் கிட்டத்தட்ட 7 விழுக்காட்டினர் ஆவர். காரென் மக்களில் பலர் தாய்லாந்தில், குறிப்பாக பர்மிய-தாய் எல்லைப் பகுதிகளில் வாழ்கிறார்கள்.  
காரென் மக்கள் பல நூற்றாண்டுகளாக வாழ்ந்து வந்திருந்தாலும், இவர்களின் மூதாதையர் கோபி பாலைவனத்தூடாகக் கடந்து வந்துள்ளதாகக் கூறப்படுகிறது.  
காரென் மக்களின் அரசியல் அமைப்பான காரென் தேசிய ஒன்றியம் 1949 ஆம் ஆண்டில் இருந்து நடுவண் அரசுடன் போரிட்டு வருகிறது. காரென் தேசிய ஒன்றியம் ஆரம்பத்தில் தனிநாடு கோரிப் போராடியது. ஆனாலும், 1976 ஆம் ஆண்டில் இருந்து தமது தனிநாட்டுக் கோரிக்கையைக் கைவிட்டு கூட்டாட்சி கோரி ஆயுதப் போராட்டத்தில் ஈடுபட்டு வருகிறது.
# திண்டல்

திண்டல் என்கிற இடம் ஈரோடு சந்திப்பில் இருந்து 8 கி.மீ தொலைவில் உள்ளது. இது ஈரோட்டை சார்ந்த ஒரு பகுதி. திண்டலில் உள்ள முருகன் கோயில் மிகவும் பிரபலமானது. இங்கு நிறைய கல்வி நிறுவனங்கள் உள்ளன.
# திண்டல்

## கல்வி நிறுவனங்கள்

- வேளாளர் மகளிர் கல்லூரி, திண்டல்.
- வேளாளர் பொறியியல் மற்றும் தொழில்நுட்ப கல்லூரி, திண்டல்.
- வேளாளர் மெட்ரிக் மேல்நிலைப் பள்ளி, திண்டல்.
- அரசாங்க மேல்நிலைப் பள்ளி, திண்டல்.
- பாரதி வித்யா பவன் (CBSE), திண்டல்.
- URC பழனியம்மாள் மெட்ரிகுலேசன் மேல்நிலைப்பள்ளி, திண்டல்.
- கீதாஞ்சலி அகில இந்திய மேல்நிலைப்பள்ளி, திண்டல் (CBSE).
# திண்டல்

## மேலும் பார்க்க

- திண்டல் உயர்மட்ட சாலை
# விக்கிப்பீடியா:ஒத்தாசை பக்கம்/தொகுப்பு 5

## மொழிபெயற்ப்பு

நான் அச்சில் புழக்கத்தில் இருக்கும் ஆங்கில புனைக்கதை அற்ற(non-fiction) புத்தகக்ங்கலை மொழிபெயர்ப்பு செய்ய விரும்புகிரேன் இதை விக்கிநூல்களில் செய்யலாமா? 203.199.205.25 08:44, 7 சனவரி 2012 (UTC)
# விக்கிப்பீடியா:ஒத்தாசை பக்கம்/தொகுப்பு 5

## விக்கி நூல்

விக்கி நூல்கள் என்றால் என்ன? யாரானாலும் நூல் எழுதலாமா? அவை எப்படி இருக்க வேண்டும்.தென்காசி சுப்பிரமணியன்
: விக்கி நூல், தனியாகவோ,கூட்டாகவோ விக்கி போல் ஒரு தளத்தை(http://ta.wikibooks.org) பயன்படுத்தி பொது காப்புரிமை(:en:Creative Commons உரிமத்தில் வெளியிடுவதற்கான திட்டம்.இவை எந்த துறையிலும் இருக்கலாம், சொந்த கருத்துக்கள் கூட இருக்கலாம்(விக்கிப்பீடியாவை போல் அன்று) இந்த ஆங்கில விக்கி நூல்கள் பக்கத்தில் மேலும் தகவல்கள் உள்ளன. பி.கு : ஒரு உதவி பக்கத்தில் தொகுக்கும் பொழுது, புதிய தலைப்புகளை பக்கத்தின் கீழே எழுதுவதே வழக்கம். ஸ்ரீகாந்த் 09:08, 19 சூலை 2011 (UTC)
# விக்கிப்பீடியா:ஒத்தாசை பக்கம்/தொகுப்பு 5

## கட்டுரை

எனது கட்டுரைகளை விக்க்ப்பீடியாவில் பதிக்க என்ன செய்யவேண்டும் ? ==
எனது பெயர் மணி பாலா.., எனது சில கட்டுரைகளை விக்கிபிடியாவில் பதிக்க விரும்புகிறேன்..atharku என்ன seivathu?--
கட்டுரை எழுதுவது எளிது. மேலே வலது பக்கம் உள்ள தேடுதல் பெட்டியில் உங்களை கட்டுரைத் தலைப்பை இட்டுத் தேடிப்பாருங்கள். அத்தலைப்பில் ஏற்கனவே கட்டுரை இல்லையெனில் ஒரு சிவப்பு நிற இணைப்பும் “இத்தலைப்பில் கட்டுரை உருவாக்கவும்” என்று பதில் வரும். அந்த சிவப்பு இணைப்பை சொடுக்கி புதிய கட்டுரையை உருவாக்கலாம். பதிப்புரிமைக் காரணங்களால், பிற தளங்களில் வெளியானவற்றை பதிவிரக்கம் செய்து விக்கிக்கு சமர்ப்பிக்க இயலாது. சொந்த கட்டுரைகளை மட்டுமே எழுத முடியும். பயனர் கணக்கு ஒன்றை ஏற்படுத்திக் கொண்டால் உங்களுடன் உரையாடுவது எளிதாக இருக்கும்.--சோடாபாட்டில்<sup>உரையாடுக</sup> 09:30, 10 மார்ச் 2011 (UTC)
# விக்கிப்பீடியா:ஒத்தாசை பக்கம்/தொகுப்பு 5

## உதவி

நான் (தொழில்முறை பங்களிப்பின் பகுதியாக இல்லாமல் தனிப்பட்ட முறையில்) ஒரு சிறு கட்டுரையை (கூகுள் மொழிபெயர்ப்புக் கருவியைக் கொண்டு) மொழிபெயர்த்துள்ளேன். அதை கருவியின் மூலம் பதிவேற்ற வேண்டாம் என்பது விக்கியர்களின் பரிந்துரை. மொழிபெயர்ப்பு முடிந்துவிட்டது. இப்போது நான் அதை எப்படி விக்கியில் பதிவேற்றுவது என யாராவது உதவினால் நன்றாக இருக்கும். எனது மின்னஞ்சல் முகவரி: shaanthakumar@gmail.com
நன்றி
அன்புடன்.--சாந்த குமார் 07:32, 5 சனவரி 2011 (UTC)
:வணக்கம். கூகுள் திட்டத்தில் அடங்காத கட்டுரைகளை நீங்கள் வழமையாக ஏனைய பயனர்கள் போல் கட்டுரைத் தலைப்பிலேயே கட்டுரைகளைப் பதிவேற்றுங்கள்.--Kanags <sup>\உரையாடுக</sup> 04:11, 8 சனவரி 2011 (UTC)
# விக்கிப்பீடியா:ஒத்தாசை பக்கம்/தொகுப்பு 5

## எம்.ஜி.ஆருக்கென தனி பகுப்பு

நான் எம்.ஜி.ஆர் குறித்தான சில கட்டுரைகளை விக்கியில் பங்காற்றியுள்ளேன். எம்.ஜி.ஆருக்கென http://lordmgr.wordpress.com/ தனி வலைதளம் அமைத்துள்ளேன். அதிலிருக்கும் சில முக்கிய கட்டுரைகளை இங்கே தருகின்ற போது, எம்.ஜி.ஆருக்கென தனி பகுப்பு இருந்தால் நன்றாக இருக்கும்.  
http://ta.wikipedia.org/wiki/எம்.ஜி.ஆர்  
http://ta.wikipedia.org/wiki/எம்.ஜி.ஆர்._கொலை_முயற்சி_வழக்கு,_1967  
http://ta.wikipedia.org/wiki/எம்.ஜி.ஆர்._நடித்த_திரைப்படங்கள்.  
என இவைகளை ஒரு பகுப்பின் கீழ் வகை படுத்த முடியவில்லை. எம்.ஜி.ஆர்._நடித்த_திரைப்படங்கள் பகுதியை தமிழ்த் திரைப்பட நடிகர்கள் | தமிழ்த் திரைப்படங்கள் | திரைப்படங்கள் பகுப்பிற்குள் இணைத்துள்ளர்கள். அதை எம்.ஜி.ஆர் பகுப்பின் கீழ் கொண்டு வர வேண்டும் என்பது ஆசை. உதவுங்களேன்.  
- சகோதரன் ஜெகதீஸ்வரன்  
-பகுப்பினை உருவாக்கியுள்ளேன். உங்கள் பேச்சுப் பக்கத்தில் விவரம் தந்துள்ளேன்.--சோடாபாட்டில்<sup>உரையாடுக</sup> 03:26, 6 சனவரி 2011 (UTC)
# விக்கிப்பீடியா:ஒத்தாசை பக்கம்/தொகுப்பு 5

## குலதெய்வம் குலதெய்வம் (திரைப்படம்) தலைப்பை நகர்த்தலில் சிக்கல்

நான் குலதெய்வம் என்ற தலைப்பிட்ட கட்டுரையை *குலதெய்வம் (திரைப்படம்)*-க்கு நகர்த்தினேன் (குலதெய்வ வழிபாட்டுக்கு இணைப்பாக சில கட்டுரைகளில் இருப்பதால்). அதன் பிறகும் குலதெய்வ வழிபாட்டுக்கு உள்ள இணைப்பு (உதாரணம் ->ஹம்பி, மட்டஞ்சேரி அரண்மனை அருங்காட்சியகம், கொச்சி, வாசவி ஸ்ரீ கன்னிகாபரமேஸ்வரி) குலதெய்வம் திரைப்படத்தின் பக்கத்திற்கே மீண்டும் செல்கிறது. இதை எப்படி சரி செய்வது..? பயனர்:கி. கார்த்திகேயன்
:வழிமாற்றை நீக்கி சிவப்பிணைப்பாக்கியுள்ளேன். இப்போது உங்கள் கட்டுரையைத் தொடங்கலாம்.--சோடாபாட்டில்<sup>உரையாடுக</sup> 14:15, 10 சனவரி 2011 (UTC)
::நீங்கள் நகர்த்தும்போது *ஓர் வழிமாற்றை விட்டுச்செல்* என்ற பெட்டியில் டிக் மார்க் செய்திருக்கக்கூடாது. அவ்வாறு செய்திருந்தால் நீங்கள் குறிப்பிட்டுள்ள பக்கங்களில் குலதெய்வம் சிவப்பு இணைப்பாகி யிருக்கும். இப்போது குலதெய்வம் பக்கத்திற்கான வழிமாற்றத்தை நீக்க வேண்டும்.--மணியன் 14:20, 10 சனவரி 2011 (UTC)  
:::மணியன், redirect suppression தெரிவு நிர்வாகிகளுக்கு மட்டுமே உள்ளது. பிற பயனர்களுக்கு *ஓர் வழிமாற்றை விட்டுச்செல்* பெட்டி தோன்றுவதில்லை.--சோடாபாட்டில்<sup>உரையாடுக</sup> 14:24, 10 சனவரி 2011 (UTC)
::::நன்றி சோடாபாட்டில்.--மணியன் 08:32, 12 சனவரி 2011 (UTC)  
பதில் அளித்தமைக்கு மிக்க நன்றி. விரைவில் குலதெய்வ(ம்) வழிபாடு குறித்த கட்டுரையை எழுத முயற்சி செய்கிறேன். நன்றி. பயனர்:கி. கார்த்திகேயன்<sup>உரையாடுக</sup>
# விக்கிப்பீடியா:ஒத்தாசை பக்கம்/தொகுப்பு 5

## வார்ப்புரு உதவி

சில வார்ப்புருக்கள் படிவதாக இல்லை. எவ்வாறு அதனை படியவைக்கலாம்?  
--HK Arun 12:22, 28 சனவரி 2011 (UTC)  
:”படிவது” என்றால் என்ன என்று புரியவில்லை. சிக்கலை சற்றே விளக்குங்களேன்.--சோடாபாட்டில்<sup>உரையாடுக</sup> 12:46, 28 சனவரி 2011 (UTC)  
- இங்கு உள்ள வார்ப்புருவை இங்கு இட்டேன். ஆனால் படியவில்லை. சற்று பார்க்கவும். --HK Arun 12:51, 28 சனவரி 2011 (UTC)  
::state=autocollapse என்ற தெரிவினைச் செய்துள்ளீர்கள். இத்தெரிவு இருந்தால், ஒரே கட்டுரையில் ஒன்றுக்கு மேற்பட்ட அடி வார்ப்புருக்கள் இட்டால் தான் அவை அனைத்தும் படியும். ஒரே ஒரு வார்ப்புரு இட்டு அது படியும்படி செய்ய state=collapsed என்று பயன்படுத்த வேண்டும். --சோடாபாட்டில்<sup>உரையாடுக</sup> 13:15, 28 சனவரி 2011 (UTC)
# விக்கிப்பீடியா:ஒத்தாசை பக்கம்/தொகுப்பு 5

## அதிகாரப்பூர்வ இணையதளம்

தினமலர் வலைமனையிலிருந்த சில கட்டுரைகள் விக்கயில் ஏற்றம் செய்யப்பட்டிருக்கின்றன. தினமலர் போன்ற செய்திதாள் வலைமனைகளில் இருக்கும் கட்டுரைகளை விக்கியில் பதியலாமா.  
முத்துகமலம் போன்ற பதிப்புரிமை ஆக்கங்களுக்கு உட்படாத வலைதளங்கள் தெரிந்தால் பயனர்கள் வழிகாட்டவும். நன்றி.
- சகோதரன் ஜெகதீஸ்வரன் <sup>\பேச்சு</sup>  
:தினமலரிலிருந்து அப்படியே ஏற்றம் செய்யக் கூடாது. அவ்வாறு ஏற்றப்பட்டிருந்தால் எனது பேச்சுப்பக்கத்தில் எவை என்று குறிப்பிடுங்கள் நீக்கி விடுகிறேன். பொதுவாக வெளிப்படையாக பதிப்புரிமை இல்லை என்று குறிப்பிடாத அனைத்து தளங்களுக்கும் பதிப்புரிமை உண்டு (இந்திய பதிப்புரிமச் சட்டப்படி). தள ஆக்குனர் வெளிப்படையாகச் முன்னரே பதிப்புரிமை இல்லையெனச் சொல்வது தமிழ்ப் பதிவுலகில் குறைவு என்பதால், அவரிடம் எழுத்துப்பூர்வ அனுமதி வாங்கி, விக்கியாக்கம் செய்து இங்கு சேர்க்கலாம். பொதுவாக விக்கி போன்ற தளங்களில் பிறர் மாற்றக்கூடும் என்பதால் நிறைய பேர் அனுமதி தருவதில்லை.--சோடாபாட்டில்<sup>உரையாடுக</sup> 17:50, 3 பெப்ரவரி 2011 (UTC)
# விக்கிப்பீடியா:ஒத்தாசை பக்கம்/தொகுப்பு 5

## template help

கல்வி நிறுவனங்கள் தகவல்சட்டம் template எங்கு கிடைக்கும் mm_nmc
:வார்ப்புரு:கல்வி நிறுவனங்கள் தகவல்சட்டம்
:வார்ப்புரு பேச்சு:கல்வி நிறுவனங்கள் தகவல்சட்டம்--சோடாபாட்டில்<sup>உரையாடுக</sup> 05:44, 9 மார்ச் 2011 (UTC)
நன்றி
# விக்கிப்பீடியா:ஒத்தாசை பக்கம்/தொகுப்பு 5

## world cup

தடுப்பாட்ட உலககிண்ணம் என்பது சரியா அல்லது மட்டைப் பந்து உலகக்கோப்பை என்பது சரியா - தெளிவு படுத்தவும் - mm_nmc  
:மட்டைப்பந்து என்பது raquet sport என்பதற்கு ஈடான வார்த்தை. துடுப்பாட்டம் என்பது more specific. விக்கிப்பீடியாவில் துடுப்பாட்ட உலகக்கிண்ணம் என்பதையே பயன்படுத்துகிறோம்--சோடாபாட்டில்<sup>உரையாடுக</sup> 10:10, 9 மார்ச் 2011 (UTC)
# விக்கிப்பீடியா:ஒத்தாசை பக்கம்/தொகுப்பு 5

## உதவி

அன்புள்ள அய்யா அவர்களுக்கு வணக்கம்..,விக்கிபிடியாவில் கட்டுரை சமர்ப்பிக்க அல்லது பதிவிரக்கம் செஇது அனுப்ப என்ன செய்வது?  
:கட்டுரை எழுதுவது எளிது. மேலே வலது பக்கம் உள்ள தேடுதல் பெட்டியில் உங்களை கட்டுரைத் தலைப்பை இட்டுத் தேடிப்பாருங்கள். அத்தலைப்பில் ஏற்கனவே கட்டுரை இல்லையெனில் ஒரு சிவப்பு நிற இணைப்பும் “இத்தலைப்பில் கட்டுரை உருவாக்கவும்” என்று பதில் வரும். அந்த சிவப்பு இணைப்பை சொடுக்கி புதிய கட்டுரையை உருவாக்கலாம்  
:பதிப்புரிமைக் காரணங்களால், பிற தளங்களில் வெளியானவற்றை பதிவிரக்கம் செய்து விக்கிக்கு சமர்ப்பிக்க இயலாது. சொந்த கட்டுரைகளை மட்டுமே எழுத முடியும்.--சோடாபாட்டில்<sup>உரையாடுக</sup> 09:30, 10 மார்ச் 2011 (UTC)  
அய்யா , நான் இசுலாம் தொடர்புடைய பல்வேறு செய்திளை விக்கீ பீடியா வழியாக எழுதலாம் மறறும் தொகுக்கலாம் என விரும்புகின்றேன். நான் தொகுக்க விரும்பும் செய்திகள் மூல நூற்களில் இருந்தே எடுக்கப்படுவதால் இவை பதிப்புரிமை பெற்றவையாக கருதலாமா அல்லது அப்படியே பயன்படுத்தலாமா? முழுமையான விளக்கம் தரவும்.--Ilynazeerahmed 06:52, 15 செப்டெம்பர் 2011 (UTC)
# விக்கிப்பீடியா:ஒத்தாசை பக்கம்/தொகுப்பு 5

## table

அட்டவணை வரிசைகளை align பண்ணுவது எப்படி -- முரளி
:இரண்டு மூன்று வழிகள் உள்ளன. காண்க :en:Help:Table. --சோடாபாட்டில்<sup>உரையாடுக</sup> 16:30, 16 மார்ச் 2011 (UTC)
::ஒரு எளிய வழி...மற்ற கட்டுரைகளில் உள்ள அட்டவணை (table)களில் நாம் விரும்பும் வடிவமைப்பு உள்ளதை cut & paste செய்து தரவுகளை நம்முடையதாக்கி விடலாம் ;) HTML, CSS போன்றவற்றில் பழக்கமில்லாதவர்களுக்கு இது ஒரு நல்ல வழி. --மணியன் 17:05, 16 மார்ச் 2011 (UTC)
# விக்கிப்பீடியா:ஒத்தாசை பக்கம்/தொகுப்பு 5

## தமிழ் வார்ப்புரு

http://en.wikipedia.org/wiki/Template:Userbox-level - இவ்வார்ப்புருவுக்கு இணையான தமிழ் வார்ப்புரு எது? --சிவகோசரன் 14:24, 9 ஏப்ரல் 2011 (UTC)
:இது த.விக்கியில் உருவாக்கப்பட இல்லை.--சோடாபாட்டில்<sup>உரையாடுக</sup> 14:28, 9 ஏப்ரல் 2011 (UTC)
# விக்கிப்பீடியா:ஒத்தாசை பக்கம்/தொகுப்பு 5

## ஆங்கில - தமிழ் விக்கி கட்டுரை இணைப்புக்கள்

இந்த தமிழ் கட்டுரையில் இதன் ஆங்கில இணைப்பாக இது இணைக்கப்பட்டுள்ளது. இது சரியானதே. ஆனால் இந்த ஆங்கிலக் கட்டுரையில் தமிழிற்கான இணைப்பு இல்லை. தானியங்கிகள் மூலம் இடப்படுகின்ற இவ்விணைப்புகளில் இது தவறியது எதனால்? --சிவகோசரன் 10:54, 19 மே 2011 (UTC)  
:இப்படியான பல கட்டுரைகள் அங்கும் இங்கும் இணைப்புக் கொடுக்கப்படாமல் உள்ளன. அப்படியானவற்றைக் காணும் போது நீங்களே இரண்டு பக்கங்களிலும் இணைப்புகளை ஏற்படுத்தலாம். தானியங்கிகள் எப்படி இயங்குகின்றன என்று தெரியாது. தமிழ்ப் பயனர்கள் யாரேனும் விக்கியிடை இணைப்புகளுக்கு தானியங்கிகளைப் பயன்படுத்துவதாகத் தெரியவில்லை. முன்னர் சுந்தர் செய்து வந்தார்.--Kanags <sup>\உரையாடுக</sup> 11:03, 19 மே 2011 (UTC)  
::தரவுதள அதீத பயன்பாடோ தானியங்கியின் அதிக பணிச்சுமையோ காரணமாக இருக்கக்கூடும் சிவகோசரன். ஆராய வேண்டும். கனக்சு சொல்வது சரியே! இவ்வாறு காணும்போது நாமே இணைப்பது நலம். நான் அதுபோல் பல ஆங்கிலக் கட்டுரைகளுக்கு இணைத்ததுண்டு.
--**<b>சூர்யபிரகாசு.ச.அ.</b>** **<sup><small>உரையாடுக...</small></sup>** 11:08, 19 மே 2011 (UTC)  
:நீங்கள் குறிப்பிட்ட கட்டுரையில் தலைப்பு மாற்றப்பட்ட போது வேறு ஒரு தானியங்கி அதனை முற்றாக ஆங்கில விக்கியில் இருந்து நீக்கியிருக்கிறது. இது அந்த தானியங்கி நிரலில் உள்ள தவறென்றே நினைக்கிறேன்.--Kanags <sup>\உரையாடுக</sup> 11:12, 19 மே 2011 (UTC)  
::நன்றி. இனிமேல் இவ்வாறான கட்டுரைகளைக் கண்டால் இணைப்பை ஏற்படுத்துகிறேன். --சிவகோசரன் 11:23, 19 மே 2011 (UTC)  
:::மிகப்பெரும்பாலும் தானியங்கிகள் பிடித்து இணைத்துவிடுகின்றன. luckasbot, . EmausBot, kamikazebot, Xqbot என ஏழெட்டு தானியங்கிகள் இவ்வேலையை செய்து வருகின்றன. ஆனால் இது 100% பிழையில்லாப் பணியில்லை. சில நேரங்களில் தானியங்கி பணிச்சுமை, விக்கிமீடியா வழங்கிகளில் சேவைத்தடை போன்ற காரணங்களால் சில கட்டுரைகள் விட்டுப்போகின்றன. எனவே பத்தில் ஒன்றிரண்டு விட்டுப்போகிறது. சில நேரங்களில் விடுபட்டவை சில வாரங்கள் கழித்து சேர்க்கப்படுவதுமுண்டு, சில நேரங்களில் அப்படியே விடுபட்டுப்போவதுமுண்டு. கன்க்சும் சூரியாவும் சொல்வது போல நாமே செய்துவிடுவதும் நல்லது--சோடாபாட்டில்<sup>உரையாடுக</sup> 12:06, 19 மே 2011 (UTC)  
::: கனக்ஸ், redirect suppressed நகர்த்தல்களின் போது இதுபோன்று தானியங்கிகள் தவறு செய்வதுண்டு--சோடாபாட்டில்<sup>உரையாடுக</sup> 12:06, 19 மே 2011 (UTC)
# விக்கிப்பீடியா:ஒத்தாசை பக்கம்/தொகுப்பு 5

## அட்டவணை

விக்கியில் அட்டவணைகளை உருவாக்கும் போது யை பயன்படுத்தும் போது cellpadding யை கூட்டுவதற்கான வழி என்ன என்பதைக்குறிப்பிட்டு உதவவும். நன்றி. --Sasitharagurukkal 16:59, 20 மே 2011 (UTC)
# விக்கிப்பீடியா:ஒத்தாசை பக்கம்/தொகுப்பு 5

## பதிவேற்றிய படிமத்தினை நீக்குவது எப்படி?

நான் பதிவேற்றிய படிமத்தினை நீக்குவது எப்படி..(அதற்கு பதில் வேறு புதிய படிமத்தை பதிவேற்ற விரும்பவில்லை )? எனக்கு நீக்கும் உரிமை உண்டா? இது சந்தேகம் மட்டுமே..
படிமத்தினை தமிழ் பெயருடன் பதிவேற்றலாமா?-கி. கார்த்திகேயன் 13:31, 27 மே 2011 (UTC)
:நிர்வாக அனுமதி உள்ளவரே நீக்க முடியும். எந்தப் படிமத்தை நீக்க வேண்டுமோ அதன் பேச்சுப் பக்கத்தில் ஒரு குறிப்புப் போட்டு விடுங்கள். நிர்வாகிகள் கவனித்து நீக்குவார்கள். தமிழ்ப் பெயருடன் பதிவேற்றலாம். தப்பில்லை. இவை உங்களது ஆக்கம் என்றால், அவற்றைப் பொதுவில் தர விரும்புகிறீர்கள் என்றால், அவற்றை விக்கிமீடியா காமன்சில் பதிவேற்றினால் உங்கள் படிமங்களை வேறு மொழி விக்கிப்பீடியரும் தமது மொழிக் கட்டுரைகளில் பயன்படுத்த முடியும். அங்கு பதிவேற்றுவதாய் இருந்தால் ஆங்கிலத்தில் பெயரிடுவது நல்லது.--Kanags <sup>\உரையாடுக</sup> 13:38, 27 மே 2011 (UTC)
ஊடக நடுவத்தில் பதிவேற்றிய படத்தை நீக்க என்ற வார்ப்புருவைப் பயன்படுத்தவும். அங்குள்ள நிர்வாகிகள் நீக்கிவிடுவர்.
--**<b>சூர்யபிரகாசு.ச.அ.</b>** **<sup><small>உரையாடுக...</small></sup>** 13:47, 27 மே 2011 (UTC)
::பதில் அளித்தமைக்கு மிக்க நன்றி. கி. கார்த்திகேயன் 11:56, 3 சூன் 2011 (UTC)
ஆன்ட்ராஐட்2.1 ஐ பட்ரி விவரம் தெவை